als_Latn dik_Latn sag_Latn
Të tjera hollësi janë zbuluar lidhur me kamikazin Salman Abedi, 23 vjeçarin me origjinë libiane që me aktin e tij të vetëshpërthimit i morri jetën 22 personave, pjesa më e madhe djem të rinj dhe fëmijë, në koncertin e Machester Arena.
Përpara se të kryente aktin e shpërthimit Salman sapo ishte kthyer nga Libia, ku banojnë prindërit dhe dy vëllezërit e tij. Sikurse ka treguar për “Times” një shok i tij i Universitetit Salford, ku atentatori rezulton i regjistruar: ” Tre javë më parë ai ishte në Libi, nga ku u kthye pak ditë më parë”.
Këtë e ka konfirmuar edhe Ramadan Abedi, babi i terroristit,që nga Tripoli nëpërmjet telefonit i pyetur nga agjencitë mediatike. Sipas dëshmitarëve, policia e armatosur mbriti në shtëpi e tij me tre automobila .
“Fëmija im nuk ka të bëjë fare me atentatin. Kam folur me të pesë ditë më parë dhe gjithçka dukej normale. Dëshironte të bënte një udhëtim në Arabinë Saudite. Ne nuk jemi ekstremistë, nuk vrasim të pafajshëmi”, ka thenë Ramadan Abedi. Burri që iku nga Libia e Gedafit në vitin 1993, duke kërkuar azil politik në Britaninë e Madhe dhe tani, sipas medias libiane, shërbente si administrator në qendrën e Forcës së Sigurisë në Tripoli.
Pak orë pas deklaratës, dëshmitarët treguan se Ramadan Abedi dhe njeri prej vëllezërve të kamikazit Salman Abedi, Hashemi, janë arrestuar nga forcat e antiterrorit
të cilat mbritën pranë shtëpisë me tre autovetura, për tu marrë në pyetje lidhur me dijenitë që kanë për ngjarjen dhe autorin e saj. Ndërkohë që vëllai tjetër Ismaili, u arrestua në banesën e Salmanit në Fallowfield, së bashku me tre të tjerë. Paraprakisht policia dyshon se Salman Abedi nuk ka qenë i vetëm në sipërmarrjen e tij kriminale. /Citynews-Marrw nga “La Repubblica”/
als_Latn als_Latn als_Latn als_Latn als_Latn als_Latn